CELEX: 62008TN0096
Language: el
Date: 2008-02-22 00:00:00
Title: Υπόθεση T-96/08: Προσφυγή/αγωγή της 22ας Φεβρουαρίου 2008 — Global Digital Disc κατά Επιτροπής

26.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 107/37
            
         Προσφυγή/αγωγή της 22ας Φεβρουαρίου 2008 — Global Digital Disc κατά Επιτροπής
   (Υπόθεση T-96/08)
   (2008/C 107/62)
   Γλώσσα διαδικασίας: η γερμανική
   Διάδικοι
   
      Προσφεύγουσα: Global Digital Disc GmbH & Co. KG (Δρέσδη, Γερμανία) (εκπρόσωπος: E. Stein, Rechtsanwalt)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της Ευρωπαϊκής Επιτροπής της 7ης Δεκεμβρίου 2007, COMP/C-3/38.803 — Global Digital Disc (GDD)/Philips ·
            
         
               —
            
            
               να καταδικάσει την καθής στα δικαστικά έξοδα.
            
         Λόγοι και κύρια επιχειρήματα
   Η προσφεύγουσα στρέφεται κατά της αποφάσεως της Επιτροπής, της 7ης Δεκεμβρίου 2007, στην υπόθεση COMP/C-3/38.803 — Global Digital Disc (GDD)/Philips. Με την απόφαση αυτή η Επιτροπή απέρριψε την καταγγελία της προσφεύγουσας, η οποία είχε ως αντικείμενο σειρά παραβάσεων του άρθρου 82 ΕΚ εκ μέρους της καταγγελλόμενης εταιρίας, που αφορούσαν την πρακτική της στον τομέα της χορηγήσεως αδειών εκμεταλλεύσεως CD-R, σύμφωνα με το άρθρο 7, παράγραφος 2 του κανονισμού (ΕΚ) 773/2004 (1).
   Προς στήριξη της προσφυγής της η προσφεύγουσα ισχυρίζεται, πρώτον, ότι η Επιτροπή παρέβη την υποχρέωση αιτιολογήσεως που υπέχει. Δεύτερον, ότι η καθής προσέβαλε τα δικαιώματά της άμυνας. Τέλος, η προσφεύγουσα υποστηρίζει ότι η Επιτροπή δεν αιτιολόγησε ορθώς την απόφασή της να μην δεχθεί ότι οι καταγγελλόμενες πράξεις αφορούν το σύνολο της Κοινότητας.
   
      (1)  Κανονισμός (ΕΚ) 773/2004 της Επιτροπής, της 7ης Απριλίου 2004, σχετικά με τη διεξαγωγή από την Επιτροπή των διαδικασιών δυνάμει των άρθρων 81 και 82 της συνθήκης ΕΚ (ΕΕ L 123, σ. 18).